 NYSC: O lé wọ sòkòtò tó tobi, sùgbọn kò si àyè fún yẹrì Ààye wà fún àgunbanirọ láti wọ sòkòtò lábúlabú- Ọgá àgbà O ní àwọn alásẹ lé gbójú kurò nínú irú ìmúra bẹẹ sùgbọn ko ni fi ojuure wo ẹnikẹni to ba lọ ran síkẹtìì láti fi rópò sòkòtò ti wọn pèsè. Òwò ẹrú ọmọdé àti obìnrin lórí ayélujára Èyí jẹ ìdáhun si ìdí ti wọn fi le àwọn agùnbánirọ méjikan ni ìpínlẹ Ebonyi làsìkò ti wan de ìbi ìpàgọ ìlànilọyẹ ọlọsẹ mẹta ti wọn máa n ṣe fun ẹni to ba lọ sìnrú ìlú. Ìdí ti a ko fi le gba yẹrì Brig. Ibrahim sọ pé àra ìdí ti awọ ko fi le gbà ki agùnbánirọ wọ síkẹtì ni pé, ko le ṣe yan bí ologun eyí to maa n wáye ni gbogbo igba fún ọsẹ mẹta náà, àti pé ofin àkọsílẹ ni fún ètò agùnbanirọ, èyi si maa n jẹ ki wọn ṣe sámusámú Ààye wà fún àgunbanirọ láti wọ sòkòtò lábúlabú- Ọgá àgbà Oludari ọun ni lóòtọ àwọn ngba ki wọn lo Hijabu láti yan bi ologun sùgbọn orí àti ọrun nikan lo ń bò. Ètò agunbanirọ jẹ kànpa fún gbogbo ẹnikẹni to ba kàwé gboye jáde fasiti tabi poli, ti ìwé eri rẹ si jẹ ọkan pàtàkì láti fi wá iṣẹ lọjọ iwáju, èyí túmọ si pé àwọn meji ti wọn lé yìí ko ni ni ànfani láti ṣe iṣẹ ìjọba lọjọ ìwáju, bákan náà ni wan ko le gba ipo ijọba kankan lẹyìn wá ọla. O wá fi kún pé ààye wà fún àwọn méjèèjì láti pada wá ti wọn ba setan láti tèlé ìlànà ti àjọ agùnbanirọ là sílẹ Kìí ṣe ìgbà akọkọ rèé ti irú èyí ma n ṣẹlẹ, ni ọdun 2018, wan le Tolulope Ekundayo kuro nio ogba aguibaniro Sahgamu fun idi kan náà. Ọpọ awọn ọmọ Naijiria lori àtẹjiṣẹ twitter ti wa kede pe níwọn ìgbà ti wan ba ti n gba mùsùlùmi láàye láti wọ ijabu nitori ẹsìn, ó pọn dàndàn láti gba àwọn oni síkẹti náà láàye nitori o lodi si ẹsì ti wọn náà ni Awọn agunbanirọ meji ni wọn ti fowọ osi juwe ile fun nitori wọn kọ lati wọ ṣokoto ti wọn pese fun wọn ni ipagọ ilanilọyẹ ọlọsẹmẹta nipinlẹ Ebonyi. Awọn obinrin meji ọun ṣalaye pe ṣokoto wiwọ lodi si ẹsin wọn ti wọn si kọ lati wọọ. Ninu alaye ti awọn obinrin agunbanirọ naa ṣe, awọn obinrin naa sọ pe nitori igbagbọ lo jẹ ki awọn wọ sikẹẹti dipo sokoto to jẹ alakalẹ ajọ NYSC. Alukorofun ajọ NYSC nipinlẹ Ebonyi, Ngozi Ukwuoma ṣalaye pe oludari ipagọ, Isu Josephine ri awọn mejeeji nigba ti o n ṣe abẹwo. Oludari naa ni o fi orukọ awọn mejeeji lede ti wọn n jẹ OkaforLove pẹlu nọmba idanimọ EB19C0523 ati Odiji Oritsetsolaye EB19C0530. Ni kete ti wọn mu wọn ni awọn agunbanirọ naa ti ṣalaye pe, awọn ko le wọ ṣokoto funfun pelebe ti ajọ naa fun wọn nitori pe ko ba igbagbọ awọn mu lati wọọ. Gbogbo akitiyan alaṣe ati adari ajọ naa lati mu wọn ri idi ti o fi yẹ fun wọn lati wọ ṣokoto naa lo ja si pabo. Kete ni ile ẹjọ ti o wa fun awọn agunbanirọ ni ipagọ naa dawọn lebi titapa sofin ati fifi ọwọ pa ida alakalẹ ajọ NYSC loju ti wọn si fi ọwọ osi juwe ile fun wọn lẹyin ọ rẹyin. : Ọgá àgbà fún ajọ Agunbanirọ lórilẹ-èdè Naijiria, Brig. Shuaibu Ibrahim ti sàlàye fún BBC pé ààyẹ wà fún agunbanirọ to ba fẹ wọ sòkòtò to tóbi láti ma fí bi ẹyà ara rẹ ṣe ri han , sùgbọn ko si ààyè fún yẹrì. 